રાખીએ વધુ કહ્યું હતું કે, ‘કોર્ટમાં જવાબ આપવા માટે મારી પાસે પુરાવા પણ હશે. દસ વર્ષ પહેલાં હું તનુશ્રીની સાથે અનેક પાર્ટીઝમાં ગઈ હતી. તે મને બેથી ત્રણ વખત રેવ પાર્ટીમાં પણ લઈ ગઈ હતી. એ પાર્ટીઝમાં તે મારી નજર સામે ડ્રગ્ઝ લેતી હતી. તેના ચક્કરમાં મેં પણ ડ્રગ્ઝ લેવાનું શરૂ કર્યું હતું. તેણે મને લોઅર ક્લાસ કહી હતી. એ પણ એક અપરાધ છે. હું દુનિયાના લોકોને કહું છું કે, મીટૂ મૂવમેન્ટમાં ફક્ત મહિલાઓ વિશે જ કેમ વાત કરી રહ્યા છો. પુરુષોની વાતો પણ સાંભળો. પુરુષોને પણ સાંભળવામાં આવે એ જરૂરી છે. તેણે વધુ કહ્યું હતું કે, ‘તનુશ્રીએ મારી વિરુદ્ધ દસ કરોડની બદનક્ષીનો કેસ કર્યો છે. હું તેની વિરુદ્ધ 50 કરોડનો દાવો કરીશ.